Takatalvi (Ekberg)
Kevään ilmat sulollansa
    Luonnon herätti,
 Järvetkin jo vaipastansa
    Päästen aaltoili.

 Mailta kinokset pois suli.
    Teeret kukerti;
 Koivun nestekin jo tuli
    Lasten juomaksi.

 Mutta kauvaksi ei mennyt
    Talvi matkojaan;
 Vielä teki mieli sen nyt
    Tuoda tuiskujaan.

 Kevään sulo haihtui tyyten,
    Luonto synkistyi,
 Takatalv’ vei lämpimyyden,
    Ilma kylmettyi.

 Eikös ihmissyömen kevät
    Koskaan muutu näin? –
 Usein senkin myöstelevät
    Myrskyt kylmin säin.

 Usein takatalvi poistaa
    Senkin keväimen,
 Ehkä sielläi väliin loistaa
    Päivä herttainen.

L[auri]. O[lli]. E[kberg].

Lauri Ekberg
Runot